RBI
ఆర్‌బిఐలో ప్రత్యేక ఎన్‌ఫోర్స్‌మెంట్‌ విభాగం
ముంబై,: భారతీయ రిజర్వుబ్యాంకు నిర్దే శించిన నిబంధనలు, చట్టాలు సక్రమంగా అమలు చేయని వాటిపై క్రమశిక్షణ కార్యాచరణకు ఒక ప్రత్యేక ఎన్‌ఫోర్స్‌మెంట్‌ విభాగాన్ని ఏర్పాటుచేయా లని నిర్ణయించింది. వచ్చే ఆర్థిక సంవత్సరం నుంచి వివిధ నిబంధనలు, చట్టాలు సక్రమంగా విధిగా పాటించేందుకు అనువుగా ఈ సంస్థ పర్య వేక్షణ చేస్తుంది. ఎన్‌ఫోర్స్‌మెంట్‌ కార్యాచరణకు నిబంధనల రూపకల్పన కూడా జరుగుతున్నట్లు ఆర్‌బిఐ వెల్లడించింది. అన్నీ సక్రమంగా పూర్తయితే కొత్త విభాగం వచ్చే ఏప్రిల్‌ ఒకటవ తేదీనుంచే ప్రారంభం అవుతుందని వెల్లడించింది. ఆర్‌బిఐ కొత్తగా క్రమబద్ధీకరణ, నిఘావ్యవస్థ, సునిశిత పరి శీలన చట్టాల అమలు వంటి మూడు కీలక అంశాల పై పనిచేస్తున్నది. అలాగే పనితీరులో పారదర్శకత కూడా అవసరమని అందుకోసమే ఎన్‌ఫోర్స్‌మెంట్‌ విభాగం ఏర్పాటుచేస్తున్నట్లు ప్రకటించింది.
అలాగు సైబర్‌ సెక్యూరిటీకోసం ఆర్‌బిఐ ప్రత్యేక ప్యానెల్‌ను కూడా ఏర్పాటుచేసింది. నగదు రహిత లావాదేవీ లు మరింత పెరుగుతున్నందున రిజర్వుబ్యాంకు అంతర్‌క్రమశిక్షణ ప్యానెల్‌ను ఏర్పాటుచేసి సైబర్‌ భద్రతను మరింతగా పెంచేందుకు ఏర్పాట్లు చేసింది. బ్యాంకింగ్‌ చరిత్రలోనే అతిపెద్ద డెబిట్‌ కార్డు డేటా ఉల్లంఘనలు జరగడంతో వీటన్నింటి పైనా దృష్టిపెట్టింది. గతఏడాది 32.14 లక్షల కార్డులు తిరిగి జారీచేయడం వల్ల 19 బ్యాంకుల్లోని 641మంది కస్టమర్లు ఖాతాల్లోని 1.3కోట్ల సొమ్ము తస్కరణకు దురయినట్లు అంచనా. మొత్తం 75 కోట్ల డెబిట్‌కార్డులు దేశంలో చెలామణిలో ఉన్నా యి. 19 కోట్ల మంది ఖాతాదారులకు భారత్‌లోనే పొందుపరిచిన రూపే డెబిట్‌కార్డులుంటే వాటిలో మిగిలినవి వీసా మాస్టర్‌కార్డు ఆధారితమైనవి ఉన్నాయి. 26.5 లక్షల కార్డులు వీసా మాస్టర్‌ కార్డు ప్లాట్‌ఫామ్‌పై పనిచేస్తున్నవి గత ఏడాది గణాంకాల చోరీకి గురయ్యాయి. మరో ఆరులక్షల కార్డులు రూపే కార్డులున్నాయి. 90 ఎటిఎంలలో జరిగిందని గత ఏడాది ప్రభుత్వానికి నివేదిక అందింది. ప్రభుత్వ, ప్రైవేటురంగ బ్యాంకుల్లోని 32 లక్షల డెబిట్‌కార్డులను రీకాల్‌చేసి కస్టమర్లకు కొత్తకార్డులు జారీచేసి భద్రతను పెంచాయి.